**ИНФОРМАЦИЯ ЗА ДЕЛА НАСРОЧЕНИ ЗА РАЗГЛЕЖДАНЕ ПРЕЗ ПЕРИОДА 11.11. - 15.11.2024 г.**

**12 НОЕМВРИ 2024 г.**

**Наказателно дело от общ характер №513/2024 година – 10:00 часа**

На 12.11.2024 година, е насрочено за разглеждане от състав на Плевенски окръжен съд, наказателно дело №513/2024 година, образувано срещу Д.Б.М. - лекар със специалност Гръдна хирургия.

На 4 юли 2022 година пострадалото лице с инициали Ц.И.С., роден 1957 година, бил хоспитализиран в УМБАЛ „Д-р Г.Странски“ с фрактура на ребра, след като паднал с мотора си. Лекуващ лекар през болничния му престой е бил именно подсъдимият Д.М. След изписването му от болницата на 7 юли 2024 година, пострадалият починал в дома си от остра кръвозагуба в следствие нараняване причинено от катастрофата, заради която е бил хоспитализиран.

Подсъдимият е обвинен в немърливо изпълнение на задълженията си като лекар, в резултат на което пострадалото лице е починало.

**13 НОЕМВРИ 2024 г.**

**Наказателно дело от общ характер №508/2024 година – 10:30 часа**

На 13.11.2024 година, състав на Плевенски окръжен съд ще разгледа наказателно дело №508/2024 година, образувано на основание обвинителен акт на Окръжна прокуратура Плевен, срещу **П.Г.Д**, от град Плевен, обвинен в това, че

В периода месец юни 2020 - месец февруари 2021 година, в качеството му на длъжностно лице, умишлено извършил последователни правни и фактически действия, като нарушил задълженията си - престъпление по чл.282, ал.2, пр.2, вр. с ал.1 от НК, за което е предвидено наказание лишаване от свобода от една до осем години.

Съдебното заседание е насрочено като разпоредително, което е трето по делото заседание. В първото разпоредително заседание не е даден ход на делото, тъй като не се е явило подсъдимото лице, което не е било редовно призовано. Във второто разпоредително заседание също не е даден ход на делото, тъй като подсъдимият е помолил да му се даде възможност да си упълномощи адвокат, който да го защитава в процеса. Съдът е приел, че подсъдимият не е направил това до сега, по уважителна причина, а това е негово основно право и е отложил делото отново за разпоредително заседание, което да се проведе на 13.11.2024 година.

**14 НОЕМВРИ 2024 г.**

**Наказателно дело от общ характер №653/2024 година – 10:00 часа**

На 14.11.2024 година, състав на Плевенски окръжен съд ще разгледа наказателно дело №653/2024 година, образувано на основание обвинителен акт на Окръжна прокуратура Плевен, срещу **И.В.Д.**, роден 2004 година, от град Долни Дъбник, обвинен в това, че

На 09.07.2022 година на пътя Бяла-Ботевград, в близост до разклона за град Долни Дъбник, при управление на товарен автомобил, навлязъл в лентата за насрещно движение, където в този момент се движел в срещуположната посока управляван от пострадалия В.И. лек автомобил и в резултат на това настъпил челен-кос удар между двете превозни средства.

Обвиняемият управлявал автомобила си със скорост от 116 км/ч, при разрешени 80 км/ч в този участък. Вследствие на удара, при пострадалия с инициали В.Д.И. от град Етрополе, област София, настъпила несъвместима с живота съчетана механична травма и смъртта му е настъпила моментално.

Обвиняемият е неосъждан, но многократно санкциониран за нарушения на правилата за движение по пътищата. Престъплението е извършено по непредпазливост.

Обвинителният акт е внесен в Окръжен съд - Плевен на 29.08.2024 година и е насрочено за разпоредително заседание, което се е провело на 29 октомври. В него е взето решение делото да се гледа по общия ред, с разпит на всички лица по делото и е отложено за датата 14 ноември 2024 година, за когато да бъдат призовани.

**Връзки с обществеността 8 ноември 2024 г.**

**e-mail:** **os\_press@abv.bg**